ઉજ્જૈનઃ મધ્ય પ્રદેશના ઉજ્જૈનમાં ચૂંટણી રેલીમાં કોંગ્રેસ અધ્યક્ષ રાહુલ ગાંધીએ સોમવારે શિવરાજ સિંહ ચૌહાણ પર ભ્રષ્ટાચારમાં ડૂબ્યા હોવાનો આરોપ લગાવ્યો. ગાંધીએ કહ્યું, ભાજપનો એક જ ધર્મ છે અને તે છે ભ્રષ્ટાચાર. મધ્ય પ્રદેશમાં ભાજપ અે આરએસએસના લોકો સામાન્ય લોકોના પૈસા લૂટી પોતાના ખિસ્સા ભરી રહ્યા છે. રાહુલ ગાંધી મંચ પર જ એક બોતલ પાણી ભરીને લાવ્યા હતા અને ત્યાં પહોંચીને કહ્યું કે આ શિપ્રા નદીનું પાણી છે. નદીને સાફ કરવામાં 400 કરોડ રૂપિયા ખર્ચ કરવાની વાત કહેવામાં આવી છે પરંતુ તેમના મંત્રીઓ આ પાણીને પી લે તો બેભાન થઈ જશે.